stanford-oval/wikipedia huggingface dataset:
גוט טאלנט ישראל
מבנה הפורמט

בתחרות מתחרים אמנים ממגוון תחומים דוגמת ריקוד, קומדיה, קוסמות, אקרובטיקה, פירוטכניקה, שירה ועוד. המנצח בסוף העונה נבחר על ידי הצופים.
מבנה הפורמט > אודישנים

בשלב האודישנים כל מתמודד/ים מציג במופע קצר את כישרונו בפני ארבעת השופטים. בסוף האודישן כל שופט אומר או כן או לא. כן - אם אהב את המופע והכישרון ורוצה לראות אותו בשלבים הבאים, ולא - אם לא אהב או לא רוצה לראות את המתמודד/ים בשלבים הבאים של התחרות מסיבות כאלה ואחרות. בסוף ההצבעה, מתמודד צריך לקבל לפחות 3 כן מ-4 השופטים כדי לעבור את האודישן ולהמשיך בתחרות.
בנוסף, לכל שופט יש 2 סוגי באזרים. ה"רד באזר" עליו אין לשופטים הגבלה. הם לוחצים עליו במהלך האודישן במידה שלא אהבו את המופע. אם מתמודד מקבל 4 רד באזרים - אחד מכל שופט, עליו לעצור את המופע והוא לא עובר לשלב הבא. ישנו גם את ה"גולדן באזר" עליו כל שופט יכול ללחוץ פעם אחת במהלך האודישנים. במידה ששופט לוחץ למתמודד/ים מסוימ/ים את ה"גולדן באזר" הוא מעביר אותו ישירות לחצי הגמר ללא התחשבות בדעותיהן האחרות של שאר השופטים.
מבנה הפורמט > בחירת השופטים (קאט אאוט)

בשלב זה ארבעת השופטים עוברים על כל האודישנים ובוחרים שנים עשר מתמודדים שלדעתם ראויים לעלות לחצי הגמר ולהצטרף לארבעת המתמודדים שקיבלו את הגולדן באזר.
מבנה הפורמט > חצי גמר

לחצי הגמר עולים 16 מתמודדים שמתוכם השופטים בוחרים שמונה מתמודדים לגמר. גם בשלב זה יש "גולדן באזר", רק שהפעם כל השופטים חייבים ללחוץ עליו לשניים מתוכם. בשלב זה גם למנחים ישנה אפשרות להעלות לגמר מתמודד על ידי לחצן ה"גולדן באזר", כך שבסופו של דבר יתמודדו בגמר תשעה מתמודדים בסך הכל.
מבנה הפורמט > הגמר

לגמר הגיעו 9 מתמודדים. הקהל בבית בוחר מי הטאלנט הבא של ישראל.
עונה 1 (2018)

תוכנית הבכורה עלתה לשידור ב־18 בפברואר 2018. בעונה זו המנחים הם עפר שכטר ואסי ישראלוף. השופטים הם: ג'ורדי, מיה דגן, נועה קירל ומאור זגורי.
אל הגמר הגיעו 9 מתמודדים ורק 3 העפילו לשלישית הגמר שהם: תומר דודאי, אנה סנגר ו-2Sick.
במהלך העונה שודרו 14 פרקים כאשר אחד מהפרקים היה ספיישל ילדים. הזוכה בגמר הוא תומר דודאי בן ה-37, קוסם המתמחה בתחום האילוזיות, דודאי זכה בהפקת מופע בימתי גדול בהפקת ארומה מיוזיק.
עונה 1 (2018) > נבחרת העונה

מקרא צבעים
התמודד/ים קיבל/ו הכי הרבה קולות בגמר וזכה/ו במקום הראשון
המתמודד/ים זכה/ו במקום השני
המתמודד/ים ניצח/ו בעזרת כפתור "הגולדן באזר" והעפיל/ו אוטומטית לחצי הגמר / לגמר
המתמודד/ים הפסיד/ו בשלב מסוים של התחרות
המתמודד/ים הודח/ו בשלב הקודם ולא ממשיך/ים בתחרות
| המתמודד/ים> .שמות המתמודדים | המתמודד/ים> .הכישרון | שלב "הקאט אאוט"> שלב "הקאט אאוט". | חצי הגמר> חצי הגמר. | הגמר> הגמר. | הגמר> הגמר. |
| --- | --- | --- | --- | --- | --- |
| תומר דודאי | מופע קסמים | עבר | העפיל לגמר | העפיל לשלישית הגמר | מקום ראשון |
| אנה סנגר (ליציה) | נגינה על פסנתר | עברה | אוטומטית בגמר | העפילה לשלישית הגמר | מקום שני |
| 2Sick | ריקוד טוורקינג | עברו | אוטומטית בגמר | העפילו לשלישית הגמר | מקום שני |
| קטרינה ודימיטרי | ריקוד אקרובטיקה | עברו | העפילו לגמר | הפסידו | הודחו (הגמר) |
| תיאטרון "אספלט" | ריקוד, נגינה ומשחק | עברו | העפילו לגמר | הפסידו | הודחו (הגמר) |
| אילנה יהב | ציור בחול | עברה | העפילה לגמר | הפסידה | הודחה (הגמר) |
| "בנאביסר" (ישי סוויסה) | קומיקאי | עברו | אוטומטית בגמר | הפסידו | הודחו (הגמר) |
| להקת "דאנס לייף" | ריקוד הודי | אוטומטית בחצי הגמר | העפילו לגמר | הפסידו | הודחו (הגמר) |
| ניב גרדוס | ריקוד על עמוד | אוטומטית בחצי הגמר | העפיל לגמר | הפסיד | הודח (הגמר) |
| אנסמבל ענבלים | נגינה על פעמוני יד | אוטומטית בחצי הגמר | הפסידו | הודחו (חצי גמר) | הודחו (חצי גמר) |
| אופיר ועופרי | ריקוד בצ'טה | עברו | הפסידו | הודחו (חצי גמר) | הודחו (חצי גמר) |
| שון גרנות זילברשטיין | ריקוד סטפס | עבר | הפסיד | הודח (חצי גמר) | הודח (חצי גמר) |
| בן בר | שירה | אוטומטית בחצי הגמר | הפסיד | הודח (חצי גמר) | הודח (חצי גמר) |
| Yes Ma'am | שירה | עברו | הפסידו | הודחו (חצי גמר) | הודחו (חצי גמר) |
| ליעוז שם טוב | מופע קסמים קומי | עבר | הפסיד | הודח (חצי גמר) | הודח (חצי גמר) |
| Ron & The Red Beans | ריקוד ושירה | עברו | הפסידו | הודחו (חצי גמר) | הודחו (חצי גמר) |
עונה 1 (2018) > מופע הילדים

פרק ספיישל שודר ב-25 במרץ 2018, בו התמודדו 10 הרכבי ילדים. בספיישל ניצחו הרכב "אקרוביט".
מקרא צבעים
המתמודדים ניצחו כביצוע המצטיין וזכו במקום הראשון
המתמודד/ים הפסיד/ו
המתמודדים ניצחו
| סדר ההופעה | המתמודד/ים> שמות המתמודדים | המתמודד/ים> גיל | המתמודד/ים> הכישרון | הגמר | הגמר |
| --- | --- | --- | --- | --- | --- |
| 1 | Brats Crew | 11-15 | ריקוד | הפסידו |  |
| 2 | לייה אליס | 11 | שירה | הפסידה |  |
| 3 | טום מתתיהו | 10 | סטנדאפ | הפסיד |  |
| 4 | נועם ועמית ירון | 10 | ריקוד | הפסידו |  |
| 5 | עומר אליאס | 12 | גיטרה חשמלית | הפסיד |  |
| 6 | אקרוביט | 9-18 | התעמלות קרקע | ניצחו | הביצוע המצטיין |
| 7 | טלי ואמילי קופר | 10 ו־15 | שירה | הפסידו |  |
| 8 | תומר וניקול | 12.5 ו-10 | ריקוד | הפסידו |  |
| 9 | נבו אבוטבול | 13 | אומן חושים | הפסיד |  |
| 10 | ליאנה אברבוך | 8 | שירה | הפסידה |  |
עונה 2 (2018-19)

בעונה זו עזבו מיה דגן ומאור זגורי את התוכנית. השופטים הם: אורי גלר, נועה קירל, ג'ורדי ומורן אטיאס. מאחורי הקלעים ראיינה את המתמודדים הדמות "רעיה" מהעונה הראשונה (הקומיקאי נדב הנדלר) בפינה שליוותה את הפרקים ובתוכנית הרשת "מולטי טאלנט". העונה עלתה ב-28 בנובמבר 2018 ברשת 13. לשלישיית הגמר עלו אמיר וג'ניפר, פלג סולרסקי ונבחרת האקרובטיקה של ישראל. בגמר הגדול של העונה נצחו נבחרת האקרובטיקה של ישראל: דניאל אורלביץ', לידר דנה, ינאי כלפה ואפי סאץ'.
עונה 2 (2018-19) > נבחרת העונה

מקרא צבעים
המתמדד/ים קיבל/ו הכי הרבה קולות בגמר וזכה/ו במקום הראשון
המתמודד/ים זכה/ו במקום השני
המתמודד/ים ניצח/ו בעזרת כפתור "הגולדן באזר" והעפיל/ו אוטומטית לחצי הגמר / לגמר
המתמודד/ים הפסיד/ו בשלב מסוים של התחרות
המתמודד/ים הודח/ו בשלב הקודם ולא ממשיך/ים בתחרות
| המתמודד/ים> שמות המתמודדים | המתמודד/ים> הכישרון | שלב "הקאט אאוט" | חצי הגמר | הגמר | הגמר |
| --- | --- | --- | --- | --- | --- |
| נבחרת האקרובטיקה | אקרובטיקה | אוטומטית בחצי הגמר | אוטומטית בגמר | העפילו לשלישית הגמר | מקום ראשון |
| פלג סולרסקי | ריקוד | אוטומטית בחצי הגמר | העפילה לגמר | העפילה לשלישית הגמר | מקום שני |
| אמיר וג'ניפר | אומנות קרקס | עברו | העפילו לגמר | העפילו לשלישית הגמר | מקום שני |
| ניסים רובין | קוסמות | עבר | אוטומטית בגמר | הפסיד | הודח (הגמר) |
| להקת דמנטה | ריקוד ותיפוף | עברו | אוטומטית בגמר | הפסידו | הודחו (הגמר) |
| רק לגעת (זהבה ואורן) | ריקוד עם כיסא גלגלים | אוטומטית בחצי הגמר | העפילו לגמר | הפסידו | הודחו (הגמר) |
| רומיאו | דיבור מהבטן | אוטומטית בחצי הגמר | העפיל לגמר | הפסידו | הודח (הגמר) |
| אלפנקס | ריקוד | עברו | העפילו לגמר | הפסידו | הודחו (הגמר) |
| גברת רביע | קומדיה | עברה | העפילה לגמר | הפסידה | הודחה (הגמר) |
| שלומי בן דוד | קוסמות | עבר | הפסיד | הודח (חצי גמר) | הודח (חצי גמר) |
| סילבינה אסקפה | שירה | עברה | הפסידה | הודחה (חצי גמר) | הודחה (חצי גמר) |
| ווקה תקווה | שירה | עברו | הפסידו | הודחו (חצי גמר) | הודחו (חצי גמר) |
| ג'מבו שואו | ריקוד | עברו | הפסידו | הודחו (חצי גמר) | הודחו (חצי גמר) |
| שליו טבעי ונזיד | קומדיה | עברו | הפסידו | הודחו (חצי גמר) | הודחו (חצי גמר) |
| לאון רומנצ'וק | מופע בובות קומי | עבר | הפסיד | הודח (חצי גמר) | הודח (חצי גמר) |
| אלי ופולינה | ריקוד | עברו | הפסידו | הודחו (חצי גמר) | הודחו (חצי גמר) |
עונה 2 (2018-19) > מופע הילדים

הספיישל חולק ל-2 חלקים. החלק הראשון שודר ב-20 בינואר 2019 והשני שודר שבוע בדיוק אחריו, ב-27 בינואר, בהם התמודדו 18 הרכבי ילדים בסך-הכל. בספיישל ניצחה הזמרת יעל דנון (אנ').
מקרא צבעים
המתמודד/ים ניצח/ו כביצוע המצטיין וזכה/ו במקום הראשון
המתמודד/ים הפסיד/ו
המתמודד/ים ניצחו
| חלק | סדר ההופעה | המתמודד/ים> שמות המתמודדים | המתמודד/ים> גיל | המתמודד/ים> הכישרון | הגמר | הגמר |
| --- | --- | --- | --- | --- | --- | --- |
| I | 1 | ג'ימנסט מזכרת בתיה | 7-19 | אקרובטיקה | הפסידו |  |
| I | 2 | רפאל בכר | 13 | שירה | הפסיד |  |
| I | 3 | ליבי ויורי | 14 | ריקוד | הפסידו |  |
| I | 4 | שחר ון בירן | 14 | קוסם ומנטליסט | הפסיד |  |
| I | 5 | מיקה כהן | 14 | אומנות קרקס | הפסידה |  |
| I | 6 | להקת "3D" | 13-14 | שירה וניגון | הפסידו |  |
| I | 7 | המחול האירי | 9-10 | ריקוד אירי | הפסידו |  |
| I | 8 | נועם לנין | 14 | שירה | הפסידה |  |
| I | 9 | רומן קורמלוב | 9 | ריקוד | הפסיד |  |
| II | 10 | Wave Crew | 13-17 | ריקוד | הפסידו |  |
| II | 11 | עדי גולדשמידט | 11 | סטאנדאפ | הפסיד |  |
| II | 12 | מעופפי חיפה | 12 ו-17 | אקרובטיקה | הפסידו |  |
| II | 13 | מיה גרול | 10 | שירה | הפסידה |  |
| II | 14 | סוף ארזי | 12 | ריקוד | הפסיד |  |
| II | 15 | רביעיית סקסופונים | 13-16 | ניגון בסקסופון | הפסידו |  |
| II | 16 | יעל דנון | 12 | שירה | ניצחה | הביצוע המצטיין |
| II | 17 | מיקה ודורי / הסטאקינג גירלס | 12 ו-13 | ספיד סטאקס | הפסידו |  |
| II | 18 | נועה ורעות גולן | 12 ו-8 | ריקוד | הפסידו |  |
ראו גם

America's Got Talent
הדבר הגדול הבא
הערות שוליים

↑  מערכת ישראל היום, הצצה ראשונה לריאליטי של מאור זגורי ונועה קירל, באתר ישראל היום!, ‏31 בדצמבר 2017
↑  מבין כל השופטים ששפטו בתוכנית הזו, בכל המדינות בהן קיימת גרסה לתוכנית, נועה קירל בת ה-16 היא הצעירה ביותר
↑  תומר דודאי הוא הזוכה בגמר "גוט טאלנט ישראל", באתר וואלה, 24 במרץ 2018
↑  הזוכה הגדול של "גוט טאלנט ישראל": תומר דודאי!, באתר רשת 13
↑  סמדר שילוני, הכשרון של "גוט טאלנט": בינוניות, באתר ynet, 25 במרץ 2018
↑  רגע הזכייה: המופע של "אקרוביט" הוא המופע המצטיין, באתר רשת 13, ‏25 במרץ 2018
↑  המתמודדת הכי צעירה בעונה
צ'אד מייקל מארי

| --- | --- |

מארי, 2007
 לידה:  24 באוגוסט 1981 (בן 43) באפלו, ניו יורק, ארצות הברית ארצות הברית
 מדינה:  ארצות הברית 
 תקופת הפעילות:  מ-1999
 מקום לימודים:  תיכון קלירנס 
 בן או בת זוג:  סופיה בוש (16 באפריל 2005–דצמבר 2006)  שרה רומר (ינואר 2015–?) 
 מספר צאצאים:  3
 http://www.thechadmichaelmurray.com
 פרופיל ב-IMDb
 
צ'אד מייקל מארי (באנגלית: Chad Michael Murray; נולד ב-24 באוגוסט 1981) הוא שחקן ודוגמן אמריקאי. הוא ידוע בעיקר בשל תפקידו בתור טריסטיאן דוגריי בסדרה "בנות גילמור", אוסטין איימס בסרט "סיפורי סינדרלה", לוקאס סקוט בסדרת הדרמה "מגרש ביתי" ברשת The WB, ובשל תפקידו בתור ג'ק תומפסון בסדרה "הסוכנת קרטר" ברשת ABC.
ביוגרפיה

מארי נולד בבאפלו במדינת ניו יורק. יש לו שלושה אחים ואחות. אמו עזבה את המשפחה כשהיה בן 10, ואביו גידל את צ'אד ואחיו לבד. כשהיה בן 15 החל לשחק פוטבול. כששיחק בתיכון נפצע, וכששהה בבית החולים עודדה אותו האחות להתחיל בקריירת דוגמנות. הוא זכה במלגה מסוכנות דוגמנות בבאפלו ונסע לכנס באורלנדו. שם, סוכן בשם ג'ון סימונס מלוס אנג'לס גילה אותו, ושכנע אותו לפתוח בקריירת משחק לאחר שיסיים את לימודיו.
קריירה

ב-1999 הגיע מארי להוליווד ודגמן עבור חברות האופנה "סקצ'רס", "טומי הילפיגר" ו"גוצ'י". שנה לאחר מכן, לוהק לסדרת הטלוויזיה של רשת The WB "בנות גילמור" בתפקיד טריסטן דרגיי, הפרחח העשיר. מארי היה לאחד השחקנים הראשיים בעונה הראשונה של הסדרה, ולאחר מכן שב למספר פרקים בעונה השנייה.
הופעתו הראשונה כשחקן הייתה בסדרת הטלוויזיה "Diagnosis: Murder". לאחר מכן השתתף בסדרות "Aftermath" ו-"CSI". בנוסף, הופיע בתפקיד קטן במותחן "Megiddo: The Omega Code 2". תפקידים גדולים יותר קיבל בסדרות "בנות גילמור" ו"דוסון קריק".
ב-2003 לוהק לתפקיד לוקאס סקוט בסדרה "מגרש ביתי", התפקיד המשמעותי בקריירה שלו עד אז. הסדרה שודרה עד 2012. במקביל להשתתפותו ב"מגרש ביתי", השתתף מארי במספר סרטי קולנוע: "שישי הפוך", לצדה של לינדזי לוהן (2003), "סיפור סינדרלה" לצידה של הילרי דאף (2004) ו"בית השעווה" לצדה של פאריס הילטון (2005). ב-2006, הוא הופיע בתפקיד משני בסרט "יחידת האמיצים" לצידם של סמואל ל. ג'קסון וג'סיקה ביל.
מארי כתב רומן בשם "Everlast" אשר יצא לאור בספטמבר 2011. בשנת 2017 הוא פרסם את "American Drifter: An Exhilarating Tale of Love and Murder", שאותו כתב יחד עם הת'ר גראהם. המותחן הרומנטי נכתב בהשראת חלום.
בשנת 2010 הופיע בקליפ של אלישה קיז לשיר "Un-Thinkable". ב־2013 הופיע בסרט "תחנת פרוטווייל". הסרט זכה בשני פרסים בפסטיבל סאנדנס. ב-2015, הוא השתתף במספר פרקים בסדרה "הסוכנת קרטר". בשנת 2016, שיחק בסרט "פושעים ומלאכים". ב-2019, שיחק בסדרה "ריברדייל".
ב-2023 החל לככב בסדרה "הלב של סאליבן" המבוססת על סדרת הספרים של רובין קאר (וירג'ין ריבר).
בנובמבר 2024, מארי לקח חלק בסרט "קבלו אותם!" של נטפליקס, העוסק במופע מוזיקלי גברי שמנסה להציל מסעדה מקומית בחג המולד. ההכנות לתפקיד כללו שיעורי ריקוד של שש שעות, ארבע פעמים בשבוע, לצד משטר אימונים קפדני, תזונה בריאה ושינה מוקפדת.
במהלך שנת 2025, מארי צפוי לחזור על דמותו בסרט ההמשך של "שישי הפוך 2" לצד ג'יימי לי קרטיס ולינדזי לוהן.
חיים אישיים

במאי 2004 התארס לסופיה בוש, ששיחקה לצידו בסדרה "מגרש ביתי", וב-16 באפריל 2005 הם התחתנו בסנטה מוניקה, קליפורניה. לאחר חמישה חודשים הם התגרשו עקב גילוי של בוש לבגידה של מורי עם המפורסמת פריס הילטון שהתגלה על ידי בעלה של הילטון באותה התקופה .  2006 הגישה בוש מסמכים לביטול הנישואין, תוך ציון הונאה. עתירתה של בוש נדחתה, והיא ומארי התגרשו סופית בדצמבר 2006.
לאחר פרידתו מבוש, מורי החל לצאת עם הדוגמנית קנזי דלטון, אותה פגש בשנת 2005 כאשר דלטון, סגנית בתחרות מיס נוער צפון קרולינה לאותה שנה, גילמה תפקיד קטן של מעודדת בסדרה "מגרש ביתי". הם התארסו באפריל 2006, אך באוגוסט 2013, הם ביטלו את אירוסיהם.
בשנת 2014 החל לצאת עם נישאו בינואר 2015 ובמאי של אותה שנה נולד בנם הבכור. בתם השנייה נולדה במרץ 2017. בתם השלישית נולדה באוגוסט 2023.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2001 | Megiddo: The Omega Code 2 | דייוויד אלכסנדר הצעיר |  |
| 2003 | שישי הפוך | ג'ייק |  |
| 2004 | סיפור סינדרלה | אוסטין איימס |  |
| 2005 | בית השעווה | ניק ג'ונס |  |
| 2006 | יחידת האמיצים | ג'ורדן אוונס |  |
| 2012 | לכתוב אהבה על זרועותיה | ג'יימי טוורקובסקי |  |
| 2013 | The Haunting in Connecticut 2: Ghosts of Georgia | אנדי ווריק |  |
| 2013 | תחנת פרוטווייל | אינגרהם |  |
| 2013 | חג מולד מדיאה | טאנר מק'קוי |  |
| 2013 | אנשי המערות | ג'יי |  |
| 2014 | הנותרים | קמרון "באק" ויליאמס |  |
| 2015 | Other People's Children | פי. קיי |  |
| 2016 | פושעים ומלאכים | הנרי |  |
| 2018 | מחנה קולד ברוק | ג'ק |  |
| 2020 | Max Winslow and the House of Secrets | אטיקוס וירטיו |  |
| 2020 | אין ברירה אחרת | ריץ' קלארק |  |
| 2021 | טד בנדי: בוגימן האמריקאי | טד בנדי |  |
| 2021 | לשרוד את המשחק | אריק |  |
| 2021 | תוכנית פריצה | פרדריק באלזרי |  |
| 2021 | צבעים של אהבה | ג'ואל |  |
| 2022 | עין הצלף - תוכנית פריצה 2 | פרדריק באלזרי |  |
| 2024 | אם הכלה | לוקאס |  |
| 2024 | קבלו אותם! | לוק |  |
| 2025 | שישי הפוך 2 | ג'ייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | לא לבושה | דן | פרק: "2.17" |
| 2000 | Diagnosis: Murder | ריי סנטוצ'י | פרק: "The Cradle Will Rock" |
| 2000–2001 | בנות גילמור | טריסטן דאגרי | תפקיד חוזר (עונות 1–2); 11 פרקים |
| 2001–2002 | דוסון קריק | צ'ארלי טוד | תפקיד חוזר (עונה 5); 12 פרקים |
| 2002 | CSI | טום האבילנד | פרק: "The Accused Is Entitled" |
| 2003 | Aftermath: A Long Way Home | שון | סרט טלוויזיה של CBS |
| 2003 | הפרש הבודד | לוק הארטמן | סרט טלוויזיה של The WB |
| 2003–2009; 2012 | מגרש ביתי | לוקאס יוג'ין סקוט | תפקיד ראשי (עונות 1–6) תפקיד אורח (עונה 9); 131 פרקים |
| 2010 | Lies in Plain Sight | אית'ן מקאליסטר | סרט טלוויזיה של Lifetime |
| 2010 | קופידון חג המולד | פטריק קרנס | סרט טלוויזיה של Freeform |
| 2013 | סאות'לנד | דייב מנדוזה | 2 פרקים |
| 2013–2015 | Chosen | ג'ייקוב אור | תפקיד ראשי (3 עונות); 18 פרקים |
| 2015 | עליית טקסס | מירבו לאמאר | מיני-סדרה |
| 2015 | מלכות הצעקה | בראד ראדוול | פרק: "Thanksgiving" |
| 2015–2016 | הסוכנת קרטר | ג'ק תומפסון | תפקיד ראשי (2 עונות); 14 פרקים |
| 2017 | Sun Records | סם פיליפס | תפקיד ראשי; 8 פרקים |
| 2018 | The Beach House | בראט ביושאמפ | סרט טלוויזיה של הולמרק |
| 2018 | Road to Christmas | דני וייז | סרט טלוויזיה של הולמרק |
| 2018–2019 | סטאר | קסנדר | 8 פרקים |
| 2019 | ריברדייל | אדגר לעולם לא | 8 פרקים |
| 2019 | Write Before Christmas | לוק מילר | סרט טלוויזיה של הולמרק |
| 2020 | קרוב לחג | פול ברנט | סרט טלוויזיה של Lifetime |
| 2020 | אהבה מתחת לאפס | בראט הוליסטר | סרט טלוויזיה של הולמרק |
| 2021 | ארמונות בחול | ברודי בראדשו | סרט טלוויזיה של הולמרק |
| 2021 | Toying With Christmas | קווין ווהן | סרט טלוויזיה של Lifetime |
| 2021 | Angel Falls Christmas | גבריאל | סרט טלוויזיה של GAC Family |
| 2023–הווה | הלב של סאליבן | קאל ג'ונס | תפקיד ראשי; 10 פרקים |
הערות שוליים

1 2  Emily Longeretta, Chad Michael Murray on Six-Hour Dance Lessons for ‘Merry Gentlemen,’ ‘One Tree Hill’ Revival Rumors and Facing Ageism in Hollywood, Variety, ‏2024-11-20 (באנגלית אמריקאית)
↑  Miska, Brad (7 במאי 2021). "'House of Wax' Star Chad Michael Murray Becomes Ted Bundy, the 'American Boogeyman'". Bloody Disgusting! (באנגלית אמריקאית). נבדק ב-10 במאי 2021. {{cite web}}:  (עזרה)
רוזלינד צ'או

| --- | --- |

 לידה:  23 בספטמבר 1957 (בת 67) אנהיים, ארצות הברית 
 מדינה:  ארצות הברית 
 תקופת הפעילות:  מ-1970 
 מקום לימודים:  מכללת פומונה   אוניברסיטת דרום קליפורניה
 בן או בת זוג:  Simon Templeman 
 מספר צאצאים:  2
 פרופיל ב-IMDb
 
רוזלינד צ'או (אנגלית: Rosalind Chao; נולדה ב-23 בספטמבר 1957) היא שחקנית קולנוע וטלוויזיה אמריקאית. תפקידה המוכר ביותר הוא גילום דמותה של קייקו או'בריאן בסדרות הטלוויזיה "מסע בין כוכבים: הדור הבא" ו"מסע בין כוכבים: חלל עמוק 9".
ביוגרפיה

רוזלינד צ'או נולדה באנהיים, קליפורניה. הוריה היו חברים באופרת בייג'ינג (אנ'), לפני שהם עברו לאנהיים, שם ניהלו גם מסעדת פנקייקים מצליחה, Chao's Chinese and American Restaurant, מול דיסנילנד. צ'או עבדה שם מגיל צעיר.
היא למדה בפומונה קולג' (אנ') בקלרמונט (אנ'), קליפורניה, ולאחר מכן עברה לאוניברסיטת דרום קליפורניה, שם קיבלה תואר ראשון בעיתונאות ב-1978. היא עבדה בדיסנילנד כמדריכת טיולים בינלאומית, וחשבה להמשיך בעיתונאות כקריירה.
קריירה

ב-1970, ביצעה את הופעתה הראשונה בפרק של סדרת הטלוויזיה "הנה לוסי" בתפקיד בתו של מנהל מכבסה, אותו גילם השחקן ג'יימס הונג (אנ').
לאחר שנה כמתלמדת בהפקת חדשות בתחנת רדיו בלוס אנג'לס שבה למשחק. בין השאר הופיעה בדמותה של פליטה קוריאנית בסדרת הטלוויזיה "מ.א.ש".
במהלך שנות התשעים גילמה את דמותה של קייקו או'בריאן בסדרה "מסע בין כוכבים: הדור הבא" ובסדרה "מסע בין כוכבים: חלל עמוק 9". לימים פורסם כי מועמדותה נשקלה לגילום דמותה בסדרה הראשונה של קצינת הביטחון טאשה יאר.
גילמה את דמותה של ד"ר קים בתפקיד אורח בסדרת הנעורים "The O.C.", לכל אורך העונות. בשנת 2005 שיחקה בפנטזיה הקומית "זוג משמיים" לצד ריס וית'רספון ומארק רופאלו.
חיים אישיים

צ'או נשואה לשחקן האנגלי סיימון טמפלמן (אנ'), אותו הכירה בעת שעבדה בתיאטרון. יש להם שני ילדים, בן ובת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1980 | אגרופים מצחיקים (אנ') | מיי |  |
| 1981 | Spider-Man: The Dragon's Challenge | אמילי צ'אן |  |
| 1981 | אגרוף של מקצוען (אנ') | לינדה צ'אן |  |
| 1983 | Going Berserk | נערת קונג פו |  |
| 1987 | Slam Dance | מיס בל |  |
| 1987 | The Tribulations of a Chinese Gentleman | ליאנהואה |  |
| 1988 | White Ghost | טאי האו |  |
| 1990 | Denial | טרי |  |
| 1991 | Thousand Pieces of Gold | פולי במיס |  |
| 1992 | מרדף שקוף (אנ') | קאת'י דיטולה |  |
| 1993 | חוג שמחת המזל (אנ') | רוז |  |
| 1994 | הורים בהזמנה (אנ') | אמא סינית |  |
| 1994 | סיפור של אהבה (אנ') | לי |  |
| 1997 | הקץ לאלימות (אנ') | קלייר |  |
| 1998 | לחלום אותך | ליאונה |  |
| 2000 | Enemies of Laughter | קרלה |  |
| 2001 | האיש משדות גן עדן (אנ') | לקוחה |  |
| 2001 | פצצה מהלכת (אנ') | מגישת חדשות |  |
| 2001 | קוראים לי סם | לילי |  |
| 2003 | שישי הפוך | פיי פיי |  |
| 2003 | Inhabited | מיס מונטיין |  |
| 2005 | Life of the Party | מיי לין |  |
| 2005 | זוג משמיים | פראן |  |
| 2007 | Nanking | צ'אנג יו ג'אנג |  |
| 2012 | קרב סכינים (אנ') | קייט |  |
| 2015 | Stockholm, Pennsylvania | ד"ר אנדרוז |  |
| 2017 | נערות הטרגדיה (אנ') | ראש העיר קמפבל |  |
| 2019 | עונת החתונות (אנ') | אנג'לה |  |
| 2019 | המכבסה | גו קיילאי |  |
| 2020 | מולאן | חואה לי |  |
| 2020 | המחנה הקסום | לוריין |  |
| 2021 | ממש ביחד (אנ') | ד"ר אנדרוז |  |
| 2021 | הזרזיר (אנ') | פון |  |
| 2024 | Sacramento |  |  |
| 2025 | שישי הפוך 2 | פיי פיי |  |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2008 | האקסיות שלי (אנ') | לינדזי | גפן פלייהאוס (אנ'), לוס אנג'לס |
| 2018 | The Great Wave | אטסוקו | התיאטרון המלכותי הלאומי |
אבעבועות שחורות

| --- | --- |
הנגיף, הגדלה פי 370,000
הנגיף, הגדלה פי 370,000
 תחום:  מחלות זיהומיות 
 מיקום אנטומי:  חלק מהעור 
 גורם:  Variola virus (vaccinia) 
 תסמינים:  עייפות, שלפוחית, pimple, חום, הקאה, כאב ראש, כאב בטן, פריחה, צלקת 
 טיפול:  metisazone  tecovirimat 
 קישורים ומאגרי מידע
 eMedicine:  article/237229 
 DiseasesDB:  12219
 MeSH:  D012899
 MedlinePlus:  001356
 סיווגים
 ICD-10:  B03
 ICD-11:  1E70 
 
אזהרה: תמונה קשה לצפייה של ילד נגוע באבעבועות שחורות

ילד נגוע באבעבועות שחורות, בנגלדש, 1973
class=notpageimage|הצגה
אבעבועות שחורות הייתה מחלה מידבקת, הנגרמת על ידי הנגיף Variola major. הנגיף עובר מאדם לאדם באמצעות מגע וכתרסיס באמצעות האוויר, בעיקר בחורף ובתחילת האביב; נגיף האבעבועות השחורות קטל ככל הנראה יותר בני אדם מכל מחלה אחרת בהיסטוריה.
למחלה פותח חיסון יעיל החל מהמאה ה־18, והיא המחלה הראשונה לה פותח והופץ חיסון המוני. ארגון הבריאות העולמי יזם מבצע עולמי לביעור המחלה באמצעות חיסון מקיף של כלל האוכלוסייה העולמית. המבצע נחל הצלחה, ומאז אוקטובר 1977 לא אובחנו מקרים חדשים של המחלה. בעקבות כך הוכרזה המחלה ב־1980 כמחלה שמוגרה, והיא המחלה הראשונה שהאנושות הצליחה להכחיד. בעקבות הדברת המחלה הופסק החיסון כנגדה, חיסון שהיה חלק מתוכנית החיסונים במדינות רבות.
כיום הסיכון העיקרי להתפרצות חדשה של המחלה הוא עקב שימוש בנגיפיה כנשק ביולוגי בידי מדינות או ארגוני טרור, אך סיכון זה הוא נמוך, ולצורך התמודדות מולו מוחזק במדינות שונות וביניהן במדינת ישראל מלאי של מנות חיסון כנגד המחלה.
מאפייני המחלה > הנגיף מחולל המחלה

המחלה נגרמת על ידי הנגיף Variola major, המשתייך למשפחת poxviridae. לנגיף מקטע בודד של DNA דו-גדילי ליניארי בעל כ-186 אלף זוגות בסיסים. הנגיף הוא גדול יחסית בהשוואה לנגיפים אחרים (250x400 ננומטר). הנגיף מסוגל לשכון רק בקרב בני אדם, ואינו שוכן בגוף באופן רדום.
הנגיף מועבר בין בני אדם באמצעות תרסיס – טיפות קטנות הנפלטות ממערכת הנשימה. לאחר חשיפת דרכי הנשימה לנגיף, נמשך זמן הדגירה שלו בגוף כשבועיים. בזמן זה משכפל הנגיף את עצמו בתאי החולה, כשהוא משתמש בחלבונים העצמיים של התאים.
מאפייני המחלה > מאפייני המחלה

לאחר תקופת דגירה של כשבועיים מרגע ההדבקה בנגיף, מופיעה המחלה. המחלה בתחילתה דומה למחלות ויראליות אחרות ומאופיינת בעליית חום הגוף, אפיסת כוחות וחולשה כללית, כאבי ראש וכאבים באיברים שונים. לאחר מכן מתפתחת פריחה בצורת נקודות אדומות זעירות על העור, שהופכת תוך פחות משבוע לשלפוחיות צורבות ומגרדות, אשר מזדהמות, מתמלאות מוגלה ומתקשות, ואם החולה מחלים, משאירות אחריהן גלדים וצלקות לאחר נשירתן. השלפוחיות עלולות להתפתח גם בריריות הפנימיות, לדוגמה בוושט ובקנה הנשימה. המוות מהמחלה עלול להתרחש כבר בתוך שלושה עד חמישה ימים לאחר הופעת השלפוחיות, עקב דימומים בדרכי הנשימה או במערכת העיכול, מהתקף לב או מזיהום כללי ואלח דם. זמן ההחלמה לנותרים אורך בין חודש לשלושה חודשים עד להחלמה המלאה.
למחלת האבעבועות השחורות יש ריח אופייני, חד וחריף, אשר צורב את האף ואי אפשר לטעות בו. רוב החולים יהיו מכוסים לחלוטין, מכף רגל ועד ראש, כולל מתחת לציפורניים, בשלפוחיות גדולות, שלאחר זיהומן נעשות עגולות וקשות והופכות את צבע עורו של החולה לשחור (כאן טמון ההבדל החיצוני בין מחלה זו ובין אבעבועות רוח; באבעבועות רוח נדיר מאוד לראות שלפוחיות על כפות הידיים והרגליים).
התמותה מהמחלה גבוהה מאוד (כ־30%), בעיקר עקב העובדה שהשלפוחיות והזיהום מופיעים בבת אחת, בניגוד למחלה הקלה בהרבה, אבעבועות הרוח, בה מופיעות בגלים שלפוחיות קטנות יותר. שיעור התמותה אף גבוה יותר בקרב ילדים. גיל שלפוחיות שונה וריכוז דלקת קטן יותר מאפשרים למערכת החיסון של הגוף להתמודד בהצלחה עם אבעבועות רוח, שלא כמו באבעבועות שחורות. השלב המידבק ביותר של האבעבועות השחורות הוא בשבוע הראשון למחלה, בו ריכוז הנגיפים ברוק גבוה במיוחד; דיבור פשוט, במהלכו ניתזים רסיסי רוק זעירים, הוא הגורם העיקרי להדבקת אנשים נוספים. הנגיפים שחדרו לגוף דרך האוויר משתרשים בעיקר בריריות האף והפה, ומשם דרכם קצרה אל קשרי הלימפה, בהם הם מתרבים ודרכם מתפשטים לכל חלקי הגוף, כשבסופו של דבר הם מתרבים בעיקר במח העצמות ובטחול. רק לאחר כשבוע ימים מתפשט הנגיף בכל תאי הגוף דרך הדם, כשלהתפשטות זו נלווים תחושה כללית רעה, עליית חום ושאר הסימנים הידועים.
נכון להיום לא פותחה תרופה אנטי ויראלית יעילה כנגד המחלה. עם זאת, החיסון כנגד המחלה יעיל גם כאשר ניתן בתקופת זמן קצרה (מספר ימים) לאחר חשיפה לנגיף. טיפול בתרופה בשם Cidofovir נמצא יעיל כנגד וירוסים מאותה המשפחה ולכן נחשב כטיפול מומלץ כנגד אבעבועות שחורות. בידוד החולים למניעת הדבקה מהווה נדבך חיוני וחשוב בהכלת המחלה ומניעת התפשטותה.
חלק ניכר מבני האדם שחלו במחלת האבעבועות השחורות מתו כתוצאה מכך. המחלה גרמה למותם של מאות מיליוני בני אדם לאורך ההיסטוריה. רבים מהנותרים בחיים נשארו נכים (חרשות, עיוורון ועקרות), מצולקים ומעוותים. המחלה הצדיקה את השמות שבהם כונתה: "האש הגדולה" "מלאך המוות" ועוד כהנה וכהנה שמות דומים. תיעוד ראשון למחלה נעשה לפני למעלה מ-3,000 שנים כשהייתה התפרצות במזרח התיכון בכלל ובמצרים בפרט, כשפרעה, רעמסס החמישי, נפטר מהמחלה בשנת 1157 לפנה"ס. סימני המחלה מצויים עד היום על המומיה שלו.
מגפת קיפריאנוס, שכנראה הייתה מגפת אבעבועות שחורות, פרצה באירופה, במקביל למשבר המאה ה-3. באותה תקופה, היה מצב האימפריה הרומית בכי רע, ונראה כי המגפה גרמה להחלשתה של האימפריה.